I morges spredte nyheden om en strandet vågehval i Hobro sig som en steppebrand. Og da Susan Nørgaard Sand fra Astrup hørte om hvalen, var der kun en ting at gøre: - Jeg tænkte med det samme: Det er fjollet at stå og glo, vi må gøre noget, fortæller hun, da hun kom op af vandet ved lystbådehavnen. Drivvåd og forfrossen. Sammen med to andre hoppede hun i vandet og fik ved hjælp af nogle reb reddet hvalen fri, da den otte til 10 meter lange og seks til otte tons tunge vågehval sad fast i nærheden af en båd og en bro i nærheden aflystbådehavnen. - Jeg er ikke engang vinterbader, jeg så bare, at der var en hval, der var strandet klokken otte i morges. Og da der ikke var gjort noget, tænkte jeg bare, at så måtte jeg bare køre. Vi skal jo hjælpe hinanden, sagde Susan Nørgaard Sand, mens hun prøvede at få varmen.
Selvom der lå is på fjorden, sprang Susan i vandet og trak strandet vågehval fri.